ઘાટકોપરમાં ડેન્ગી, વાઇરલ ફીવર અને ચિકનગુનિયાના કેસ વધતા જાય છે. બધી હૉસ્પિટલોમાં દરદીઓની લાઇન લાગી છે, પણ ઘાટકોપર BMCના જે વૉર્ડ હેઠળ આવે છે એ N વૉર્ડના અધિકારીઓના પેટનું પાણી હલતું નથી. તેમની સામે ગંદકી સાફ કરવાની ફરિયાદો કરવામાં આવે ત્યારે તેઓ હોતા હૈ ચલતા હૈની નીતિ અપનાવી રહ્યા છે. આને માટે ગઈ કાલે ‘મિડ-ડે’ તરફથી વૉર્ડ-ઑફિસર અને BMCના કમિશનરને ફરિયાદ કરવામાં આવી હતી, પરંતુ ‘મિડ-ડે’ને તેમના તરફથી કોઈ સકારાત્મક જવાબ નહોતો મળ્યો.